सूने घरों से लाखों का सामान चोरी
भोपाल| छोला मंदिर क्षेत्र में ट्रांसपोर्ट व्यवसायी के सूने मकान से बदमाश तीन लाख रुपए का माल ले गए। निशातपुरा में भी एक सूने मकान से एक लाख रुपए से अधिक के जेवरात चोरी हो गए। पुलिस के अनुसार हर्ष जैन ट्रांसपोर्ट का व्यवसाय करते हैं। 2 मार्च को वे छतरपुर गए थे। लौटे तो घर का ताला टूटा था। अलमारी में रखे 1 लाख 30 हजार रुपए नगद, जेवरात समेत तीन लाख रुपए का सामान गायब था। इधर, शारदा नगर में रहने वाले रितेश पटेल के घर से चोर एक लाख का सामान चोरी कर ले गए। इधर, ए-सेक्टर, सुरेन्द्र विहार बागमुगालिया में रहने वालीं ज्यूडिशियल मजिस्ट्रेट कला भोमकर के सूने घर से 90 हजार रुपए का माल चोरी हो गया। जब चोरी हुई घर में कोई नहीं था।
hin_Deva hin_Deva